เงินบาทแข็งค่าจากช่วงเช้า ลุ้นผลประชุม กนง. กรอบพรุ่งนี้ 34.75-35.25
ค่าเงินบาทปิดตลาด (4 ส.ค.) ที่ระดับ 35.01 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.12/14 บาท/ดอลลาร์
4 ส.ค. 2558

นักบริหารเงินเปิดเผยถึงค่าเงินบาทปิดตลาด (4 ส.ค.) ที่ระดับ 35.01 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.12/14 บาท/ดอลลาร์
“วันนี้เงินบาททำ High ตอนเปิด Low ตอนปิด…วันนี้ตลาดค่อนข้างเบาบางมากเลย เข้าใจว่า Dollars Demand น้อยลงไป บาทก็เลยแข็งค่าขึ้นมาได้ ทั้งนี้ มองว่ากว่าผลประชุมคณะกรรมการนโยบายการเงิน (กนง.) จะออกมาคาดว่าเงินบาทยังจะแกว่งแคบๆ แต่แนวโน้มค่อนข้างจะไปปรับตัวแข็งค่าลงมามากกว่า เพราะ Dollars Demand หมดไปแล้ว” นักบริหารเงินกล่าว
ขณะที่ประเมินการเคลื่อนไหวของเงินบาทวันพรุ่งนี้จะอยู่ในกรอบระหว่าง 34.75-35.25 บาท/ดอลลาร์ แต่เนื่องจากพรุ่งนี้มีอีเว้นท์ ถ้าพรุ่งนี้ กนง.มีเซอร์ไพร์ส อาจจะเด้งขึ้นมาที่ 35.25 แต่คาดว่าไม่น่าจะเซอร์ไพร์ส ไม่น่าจะมีการลดดอกเบี้ย
 
ที่มา: สำนักข่าวอินโฟเควสท์